  Анжелика Тихонова корреспондент 6-7 гудырикошконэ Глаз ёросысь историяя но лулчеберетъя «ДондыДор» паркын «Тыло Толэзь» этно-арт фестиваль ортчоз. Со сярысь Удмуртиысь лулчеберетъя министерстволэн пресс-службаез ивортӥз. Фестиваль улсын Удмуртиысь но Пермь улосвылысь 12 нылкышноос «Тыло Толэзь - 2021» ним понна вожвылъяськозы. Соос номеръёссы, сцена костюмъёссы, уже кутоно тӥрлыксы пыр финн-угор калыкъёслэсь аспӧртэмлыкъёссэс возьматыны кулэ луозы. Со сяна, аспӧртэм но шуг эскеронъёс пыр ортчозы. Нош воргоронъёс финн-угор калыкъёслэн лулчеберетсы вылэ инъяськыса мар ке пӧралозы, уже вашкала дырысен тодмо сиён-юонъёсты гинэ кутыны яра.  Конкурс ток-шоу амалэн ортчоз. Со сяна, куноосты пӧртэм каръёсысь куинь рок-группаос но кык фаер коллективъёс шулдыртозы. Фестивальлэн радлыкез: – 6-тӥ гудырикошконэ 18 часысен – йӧскалык чеберлыкъя «Тыло Толэзь - 2021» улосвылкуспо конкурс; – 7-тӥ гудырикошконэ 13 часысен – воргоронъёслы пӧраськонъя «Тыло кужым» усьтэм элькун конкурс; – 7-тӥ гудырикошконэ 13 часысен – семьяослы инкуазь материалъёслэсь синпелет лэсьтонъя (ленд-артъя) «Арт-луд» усьтэм ёрос конкурс. Тодэ вайытом, 2019-тӥ арын «Тыло Толэзь» нимез Пермь шаерысь нылкышно басьтӥз вал. Тегъёс: Удмуртия фестиваль йӧскалыклулчеберет Удмуртиысьтуризм Глазёрос  